เซี่ยงไฮ้คอมโพสิตปิดลบ 8.89 จุด
เซี่ยงไฮ้คอมโพสิตปิดลบ 8.89 จุด
8 มิ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดลบในวันนี้ โดยดัชนีเซี่ยงไฮ้คอมโพสิตปิดวันนี้ที่ 2,927.16 จุด ลดลง 8.89 จุด หรือ -0.30%หลังจากที่ดีดตัวขึ้นในระหว่างวัน ภายหลังจากทางการจีนเปิดเผยข้อมูลการค้าในวันนี้
ธนาคารกลางจีนประกาศคงคาดการณ์การขยายตัวของเศรษฐกิจในประเทศที่ระดับ 6.8% ในปีนี้ พร้อมกับปรับเพิ่มคาดการณ์เงินเฟ้อและการลงทุนในสินทรัพย์ถาวร
ทั้งนี้ ธนาคารกลางจีนคาดว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ จะขยายตัว 2.4% ตลอดปี 2559 และคาดว่า การลงทุนในสินทรัพย์ถาวรในปีนี้จะขยายตัว 11.0% จาก 10.8%
สำนักงานศุลกากรของจีนรายงานว่า ยอดส่งออกของจีนในเดือนพ.ค.ร่วงลง 4.1% เทียบเป็นรายปี สู่ระดับ 1.81 แสนล้านดอลลาร์ หลังจากที่ปรับตัวลง 1.8% ในเดือนก่อนหน้า
ส่วนยอดนำเข้าปรับตัวลง 0.4% เทียบรายปี สู่ระดับ 1.31 แสนล้านดอลลาร์ ซึ่งเป็นการปรับตัวลงติดต่อกันเดือนที่ 19 อันเนื่องมาจากการชะลอตัวลงของราคาสินค้าโภคภัณฑ์ และอุปสงค์ที่อ่อนแอลง
สำหรับยอดเกินดุลการค้าของจีนในเดือนพ.ค.อยู่ที่ 5.0 หมื่นล้านดอลลาร์ 
ทั้งนี้ ตลาดหุ้นจีนจะปิดทำการในวันที่ 9-10 มิ.ย.นี้ เนื่องในวันหยุดประจำชาติ 